

## ŠIAULIŲ MIESTO SAVIVALDYBĖS ADMINISTRACIJOS

**DIREKTORIUS**

**ĮSAKYMAS**

**DĖL INDIVIDUALIOS STATYBOS KVARTALO TARP BIRUTĖS, SODO, ŠALTALANKIŲ GATVIŲ DETALIOJO PLANO**

**KOREGAVIMO**

2022 m. \_\_\_\_\_\_\_\_\_\_\_\_\_\_\_\_\_\_ d. Nr.

Šiauliai

Vadovaudamasis Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ patvirtintu Pasiūlymų teikimo dėl teritorijų planavimo proceso inicijavimo tvarkos aprašu, Lietuvos Respublikos teritorijų planavimo įstatymo 6 straipsnio 3 dalimi, Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“ patvirtintų Kompleksinio teritorijų planavimo dokumentų rengimo taisyklių 312, 316, 319 punktais ir 318.1 papunkčiu bei atsižvelgdamas prašymą, registruotą Šiaulių miesto savivaldybės administracijoje 2022-11-30 (registracijos Nr. GP-1347):

1. N u s p r e n d ž i u pradėti Individualios statybos kvartalo tarp Birutės, Sodo, Šaltalankių gatvių detaliojo plano (toliau – Detalusis planas), patvirtinto 1992 metais, koregavimo procedūrą anksčiau suplanuotos teritorijos dalyje (sklype Karklų g. 43) teritorijų planavimo proceso inicijavimo pagrindu.

2. N u s t a t a u, kad Detaliojo plano koregavimo tikslai yra įsiterpusios valstybinės žemės prijungimas prie žemės sklypo Karklų g. 43 (kadastrinis Nr. 2901/0033:0014) bei nustatyti suformuoto žemės sklypo naudojimo reglamentus, vadovaujantis galiojančių teisės aktų reikalavimais bei Šiaulių miesto bendrojo plano ir jo koregavimų sprendiniais.

3. Į p a r e i g o j u Architektūros, urbanistikos ir paveldosaugos skyrių parengti Teritorijų planavimo proceso inicijavimo sutarties projektą.

Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Administracijos direktorius Antanas Bartulis